ఎన్టీఆర్ జీవితచరిత్రపై సినిమా తీస్తానని హిందూపురం ఎమ్మెల్యే, సినీహీరో బాలకృష్ణ పేర్కొన్నారు. సోమవారం కృష్ణాజిల్లా నిమ్మకూరులో 30 పడకల ఆస్పత్రి నిర్మాణానికి నారా లోకేష్తో కలిసి ఎమ్మెల్యే బాలకృష్ణ భూమి పూజ చేశారు. ఈ సందర్భంగా బాలయ్య మాట్లాడుతూ ఎన్టీఆర్పై సినిమా స్క్రిప్ట్ తయారవుతోందని, ప్రజలకు తెలియని విషయాలను సినిమాలో చూపిస్తామని అన్నారు. ఎన్టీఆర్ జీవితచరిత్రను పాఠ్యాంశంగా చేర్చాలని ప్రభుత్వాన్ని బాలకృష్ణకోరారు. ఎన్టీఆర్ జన్మించిన నిమ్మకూరును ఆదర్శగ్రామంగా తీర్చిదిద్దుతామని అన్నారు.హిందూపురం టీడీపీలో వర్గాలు లేవని బాలకృష్ణ పేర్కొన్నారు. వర్గపోరు రాజకీయాలను టీడీపీ ఉపేక్షించదని అన్నారు. హిందూపురంలో చెలరేగిన వివాదంపై అంతర్గత విచారణ జరుపుతామని ఆయన స్పష్టం చేశారు. తనకు హిందూపురం, నిమ్మకూరు రెండు కళ్లలాంటివని అన్నారు. హిందూపురం అభివృద్ధికి కృషి చేస్తున్నామని బాలకృష్ణ చెప్పారు.
ntr jeevitacharitrapai sinima teestaanani hindupuram emmelye, cineeheero balakrishna perkonnaru. somavaram krishnajilla nimmakurulo 30 padakala aaspatri nirmaanaaniki nara lokeshto kalisi emmelye balakrishna bhoomi pooja chesaru. ee sandarbhamgaa balayya maatlaadutuu ntrpi sinima script tayaaravutondani, prajalaku teliyani vishayaalanu cinemalo chuupistaamani annaru. ntr jeevitacharitranu paatyaamsamgaa cherchaalani prabhutvaanni balakrishnakoraru. ntr janminchina nimmakurunu aadarsagraamamgaa teerchididdutaamani annaru.hindupuram tdplo vargaalu levani balakrishna perkonnaru. vargaporu raajakeeyaalanu tdp upekshinchadani annaru. hinduupuramloo chelaregina vivaadampai antargata vichaarana jaruputamani aayana spashtam chesaru. tanaku hindupuram, nimmakuru rendu kallalantivani annaru. hindupuram abhivruddhiki krushi chestunnamani balakrishna cheppaaru.